Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 41/11/8802	Košice I, 10.4.2014
EEČ : 2-63-135-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presnej nezistenej dobe od 16.05.2010 do  15.11.2010, v elektromerovom rozvádzači umiestnenom pri vchode do domu na ul. XXXXX v Košiciach, porušil plombu montážnika a následne spojil prívodové a odvodové vodiče, kde týmto úkonom došlo k oživeniu elektroinštalácie domu, bez uzavretej zmluvy a čin takto spáchal na veci, ktorej odber podlieha spoplatneniu na základe osobitného predpisu a spôsobil tak škodu pre spol. Východoslovenskú distribučnú, a.s. XXXXX, XXXXX, vo výške 540,01 EUR.

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením prokurátora Okresnej prokuratúry Košice I sp. zn. 4 Pv 41/11 z 22.03.2011 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie obv. XXXXX pre skutok, ako to uvádza predmetné uznesenie.  
Podľa § 216 ods. 2 Trestného poriadku bola určená obvinenému skúšobná doba v trvaní 30 mesiacov
	
Podľa § 216 ods. 3 Trestného poriadku bola uložená obvinenému povinnosť, aby v skúšobnej dobe uhradil poškodenej Východoslovenskej distribučnej a.s., XXXXX, škodu vo výške 540,01 EUR. 
Rozhodnutie nadobudlo právoplatnosť dňa 23.03.2011, skúšobná doba v trvaní 30 mesiacov tak uplynula 23.09.2013.	
Po tomto dátume (23.09.2013) boli vyžiadané charakteristiky, nový odpis z registra trestov i správa z úseku priestupkov, cestou lustrácie v systémoch polície, taktiež správa od poškodenej organizácie. 

	Zo správy probačného úradníka Okresného súdu XXXXX z 03.10.2013 však bolo zistené, že obvinený XXXXX dňa 05.05.2013 zomrel. 

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel. 

	Z uvedeného je zrejmé, že bolo potrebné trestné stíhanie podľa § 215 ods. 1 písm. d) Trestného poriadku s poukazom na ustanovenie § 9 ods. 1 písm. d) Trestného poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor